CELEX: C2004/300/84
Language: el
Date: 2004-12-04 00:00:00
Title: Υπόθεση T-334/04: Προσφυγή της House of Donuts International κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 11 Αυγούστου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/42
            
         Προσφυγή της House of Donuts International κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 11 Αυγούστου 2004
   (Υπόθεση T-334/04)
   (2004/C 300/84)
   Γλώσσα στην οποία υποβλήθηκε η αίτηση: η αγγλική
   Οι House of Donuts International, George Town, Grand Cayman (British West Indies) εκπροσωπούμενες από τον N. Decker, δικηγόρο, με τόπο επιδόσεων στο Λουξεμβούργο, άσκησαν προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 11 Αυγούστου 2004, ενώπιον του Πρωτοδικείου των Ευρωπαϊκών Κοινοτήτων.
   Έτερος διάδικος κατά τη διαδικασία ενώπιον του τμήματος προσφυγών ήταν η Panrico S.A.
   Η προσφεύγουσα ζητεί από το Πρωτοδικείο:
   
               —
            
            
               να κάνει δεκτή την υπ' αριθ. 474 486 αίτηση της προσφεύγουσας για την καταχώριση κοινοτικού σήματος·
            
         
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ της 12ης Μαΐου 2004 (υπόθεση R 1034/2001-4)·
            
         
               —
            
            
               να καταδικάσει το καθού στα δικαστικά έξοδα της προσφεύγουσας.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Σήμα προς καταχώριση:
            
            
               Το εικονιστικό σήμα «House of donuts» για προϊόντα και υπηρεσίες των κλάσεων 30, 32 και 42 [π.χ. λουκουμάδες (ντόνατ), μικρά κέικ, κρουασάν, μεταλλικά και αεριούχα νερά και υπηρεσίες εστιατορίου, καφετέριας και τροφοδοσίας) — αίτηση υπ' αριθ. 474 486
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Η Panrico S.A.
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Τα ισπανικά λεκτικά και εικονιστικά σήματα «DONUT» και «donuts» για προϊόντα και υπηρεσίες των κλάσεων 30, 32 και 42 (π.χ. όλα τα είδη ζαχαροπλαστικής, πάστες, ζαχαρωτά και καραμέλες, ποτά και χυμοί φρούτων και υπηρεσίες καφετέριας, μπαρ, εστιατορίου, ξενοδοχείου και κάμπινγκ)
            
         
               Απόφαση του τμήματος ανακοπής:
            
            
               Απόρριψη της αιτήσεως καταχωρίσεως κοινοτικού σήματος
            
         
               Απόφαση του τμήματος προσφυγών:
            
            
               Απόρριψη της ασκηθείσας από την προσφεύγουσα προσφυγής
            
         
               Ισχυρισμοί:
            
            
               Τα επίδικα σήματα δεν είναι όμοια. Ο ανακόπτων δεν μπορεί να απολαύει της αποκλειστικής χρήσεως των λέξεων «donut» ή «donuts».